Document ID: 32005R1522

KOMISSION ASETUS (EY) N:o 1522/2005,
annettu 20 päivänä syyskuuta 2005,
asetuksen (EY) N:o 1384/2005 muuttamisesta Unkarin interventioelimen hallussa olevan ohran vientiä koskevan pysyvän tarjouskilpailun määrän osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 6 artiklan,
sekä katsoo seuraavaa:
(1)
Komission asetuksella (EY) N:o 1384/2005 (2) avataan Unkarin interventioelimen hallussa olevan 94 608 ohratonnin vientiä koskeva pysyvä tarjouskilpailu.
(2)
Komission asetuksen (EY) N:o 923/2005 (3) mukaisesti Unkarin interventioelin on sitoutunut saattamaan Portugalin interventioelimen käyttöön 40 000 tonnia ohraa Portugalissa vallitsevan rehupulan vuoksi. Kyseisen sitoumuksen vuoksi osa edellä mainitusta määrästä ei ole enää käytettävissä vientiä varten. Sen vuoksi Unkari on ilmoittanut komissiolle, että sen interventioelin aikoo muuttaa vientiä koskevaan tarjouskilpailuun asetettua määrää. Muutospyynnön, käytettävissä olevien määrien ja markkinatilanteen perusteella olisi muutettava asetuksella (EY) N:o 1384/2005 avatun pysyvän tarjouskilpailun kohteena olevaa enimmäismäärää.
(3)
Sen vuoksi asetus (EY) N:o 1384/2005 olisi muutettava.
(4)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1384/2005 2 artikla seuraavasti:
”2 artikla
Tarjouskilpailu koskee kaikkiin kolmansiin maihin vietävän 60 323 ohratonnin enimmäismäärää, lukuun ottamatta Albaniaa, Bosnia ja Hertsegovinaa, Bulgariaa, Kanadaa, Kroatiaa, Liechtensteinia, entistä Jugoslavian tasavaltaa Makedoniaa, Meksikoa, Romaniaa, Serbia ja Montenegroa (4), Sveitsiä ja Yhdysvaltoja.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä syyskuuta 2005.

Labels: 3
18
17